‘Baby, I love Your Way’, Big Mountain pelabuh tirai RWMF 2023
KUCHING: Kumpulan pemuzik Amerika Syarikat yang terkenal dengan lagu ‘Baby, I love Your Way’, Big Mountain menutup tirai Muzik Hutan Hujan Sedunia (RWMF) 2023 di Kampung Budaya Sarawak (KBS), malam tadi.  Lagu ‘Baby, I Love Your Way’ hasil pengubahan semula daripada Peter Frampton itu memasuki carta US Billboard Hot 100 pada tangga 6, No 1 di tangga Mainstream Top 40 dan no 2 di United Kingdom pada 1994. Kumpulan muzik berentak reggae yang ditubuhkan pada 1991 dan mula terkenal menerusi lagu ‘Touch My Light’ itu turut mempersembahkan lagu mereka dengan gabungan irama reggae dan pop.  Terdiri daripada enam ahli iaitu Joaquin Quino McWhinney, Chizzy Chisholm, David Goropse, Paul Kastick dan James (Jakob) McWhinney. Turut membuat persembahan pada malam terakhir RWMF adalah kumpulan Tuku Kame diketuai pemain sape lagenda di Sarawak, Jerry Kamit, Suk Binie, Geng Wak Long, Afriquoi, Meruked, Safi Theatre dan Rizal Hadi & Folk juga turut melakukan persembahan.  Untuk rekod, Lembaga Pelancongan Sarawak (STB) berjaya mencipta rekod baharu dalam Buku Rekod Malaysia (MBOR) bagi “Pemain Perkusi Teramai dengan penyertaan seramai 2,763 orang sempena berlangsungnya festival dari 23 hingga malam tadi (25 Jun).  Oleh Nickelyson Lakun & Mohd Neenatul Aizal 
See author's posts
